CELEX: 62015TN0613
Language: sl
Date: 2015-10-30 00:00:00
Title: Zadeva T-613/15: Tožba, vložena 30. oktobra 2015 – European Dynamics Luxembourg in drugi/Evropska agencija za upravljanje in operativno sodelovanje na zunanjih mejah držav članic Evropske unije (Frontex)

11.1.2016   
            
            
               SL
            
            
               Uradni list Evropske unije
            
            
               C 7/31
            
         Tožba, vložena 30. oktobra 2015 – European Dynamics Luxembourg in drugi/Evropska agencija za upravljanje in operativno sodelovanje na zunanjih mejah držav članic Evropske unije (Frontex)
   (Zadeva T-613/15)
   (2016/C 007/42)
   Jezik postopka: grščina
   
      Stranke
   
   
      Tožeče stranke: European Dynamics Luxembourg SA (Luxembourg, Luksemburg), Evropaiki Dinamiki – Proigmena Sistimata Tilepikoinonion Pliroforikis kai Tilematikis AE (Atene, Grčija), European Dynamics Belgium SA (Bruselj, Belgija) (zastopnik: M. Sfiri, odvetnik)
   
      Tožena stranka: Evropska agencija za upravljanje in operativno sodelovanje na zunanjih mejah držav članic Evropske unije (Frontex)
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               razveljavi javni razpis št. 2015/S 162 295659 Evropske agencije za upravljanje in operativno sodelovanje na zunanjih mejah držav članic Evropske unije, ki je bil objavljen v dodatku Uradnega lista Evropske unije z dne 22. avgusta 2015 št. S162;
            
         
               —
            
            
               Frontex naloži, da tožečim strankam povrne škodo, ki so jo utrpele zaradi izgubljene priložnosti, da bi jim bilo oddano naročilo, in ki po njihovi oceni ex aequo et bono znaša 85 000 EUR, skupaj z obrestmi od datuma izdaje sodbe, oziroma v kakršnem koli drugem znesku, ki ga določi Splošno sodišče, in
            
         
               —
            
            
               Evropski agenciji za upravljanje in operativno sodelovanje na zunanjih mejah držav članic Evropske unije naloži plačilo vseh stroškov, nastalih tožečim strankam.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo, da je treba javni razpis razveljaviti v skladu s členom 263 PDEU, ker je v nasprotju z načelom sorazmernosti in prepovedi diskriminacije, ki ureja javne razpise, in ker krši člen 102(1) Finančne uredbe št. 966/2012 (1) ter člena 146(1) in 147 Delegirane uredbe št. 1268/2012 (2).
   
      (1)  Uredba (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL L 298, str. 1).
   
      (2)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL L 362, str. 1).